b'\n_START_ARTICLE_\nSpominski znak 15. obletnica manevrske strukture narodne za\xc5\xa1\xc4\x8dite\n_START_PARAGRAPH_\nSpominski znak 15. obletnica manevrske strukture narodne za\xc5\xa1\xc4\x8dite je bil ustanovljen septembra 2005 v spomin na Projekt MSNZ, ki je potekal od 17. maja 1990 do 4. oktobra 1990.\n_START_SECTION_\nPodeljevanje\n_START_PARAGRAPH_\nSpominski znak 15. obletnica manevrske strukture narodne za\xc5\xa1\xc4\x8dite se podeli ob 15. obletnici Projekta MSNZ. Podeli se vsem, ki so prejeli znak MSNZ 1990.\n_START_SECTION_\nOpis\n_START_PARAGRAPH_\nSpominski znak 15. obletnica manevrske strukture narodne za\xc5\xa1\xc4\x8dite je okrogle oblike in ima premer 45 mm. Kovan je iz dveh mm debelega bakra, pozla\xc4\x8den, pobarvan in prevle\xc4\x8den s prozornim poliestrskim emajlom. V zgornjem delu znaka je v polkrogu zastava Republike Slovenije, v spodnjem delu je na sredini znak MSNZ, v levem delu je letnica 1990 in v desnem 2005. Znak ima obrobo sestavljeno iz lipovih listov zelene barve._NEWLINE_Vsak znak je o\xc5\xa1tevil\xc4\x8den in ima priponko. Nadomestna oznaka je temno zelene barve z miniaturo znaka MSNZ 1990.\n_START_SECTION_\nEvidenca\n_START_PARAGRAPH_\nEvidenco podeljenih spominskih znakov vodi, obdeluje in hrani Sektor za voja\xc5\xa1ke zadeve.'